JohanHeinsen/ENO huggingface dataset:
Ribe Stifts Adresseaviser, 1840-11-20
England. "Morning Herald beretter, at Lord Palmersion har sendt det nye franske Ministerium sit Ultimatum. Naar Mehemed Alt ufortøvet underkaster sig, saa vil Ægypten og Paschaliket St. Jean d'Acre, med Undtagelse af Fortet, som skal overgives til Porten, blive ham arvelig tilstaaet. Man venter, at det franske Kabinet vil antage disse betingelser. -J London havde man d. 11, modtaget Efterretninger fra China indtil d. 3 Juli. D. 21. Juni havde den brittiske Expedition naaet sit Bestemmelsested, Floden, ved Canton, og Dagen efter blev Stadens Havn erklæret i Blokadestand. En Oi Mundingen af den store Flod, hvorved Nankin, Rigets tredie Hovedstad, ligger, er taget i Besiddelse. Chineserne have efter Lins Foranstaltning gjort et Forsøg paa ved Brandre at ødelægge de engelske Krigskibe, men Forsøget var saa plumpt anlagt, at Englænderne undgik Faren. Et andet Forsøg fra Chinesernes Side er løbet endnu mere uheldigt af. Det hedder næmlig, at Regjeringen havde afsendt en Ladning forgiftet Thee, som skulde sælges til de engelske Matroser. Ladningen blev imidlertid tagen af Sørøvere, og solgt blandt Chineserne, af hvilke mange ere døde. Bortfjernelsen af saa stort et Troppeantal, som det, der er anvendt til den chinesiske Expedition, har i Ostindien vakt meget bekymring for, at nogle af de indfødte Fyrster ville benytte Leiligheden til Forsøg paa at afkaste det brittiske Aag. Det heed saaledes, at Dost Mohamed i Affghanistan havde foranlediget en Opstand, og at Khelat, Hovedstaden i Beludschistan, var tagen af en Søn af Mehrab Khan Orienten. Jfølge Efterretninger fra Konstantinopel af 28 Octbr. var Tauruslinien bleven forladt af de ægyptiske Tropper, som havde efterladt hele Artilleriet og al Munition. De vare pludseligen brudte op og havde i deelte Bander begivet. sig mod Syrien. - Det hedder, at Ægyterne have besluttet at forlade deres faste Punkter norden forSt. Jean d'Aere for at nøde de Allierede til meere at adsprede deres Tropper og Skibe, og for selv bedre at koncentrere sig i det Jndre. Maroniterne, hedder det fra Alexandrien af 17 Octbr., ere i fuld Opstand, og fuldstændigt bevæbnede; de angribe Ægypterne fra alle Kanter, saa at Bugten ved Kesrauan indtil Bjergenes høieste Pulter i Sultanens og hans Allieredes Hænder. Jbrahim er derved bleven aldeles afskaaren fra Soliman og befinder sig i en yderst kritisk Stilling. - Admiral Stopford skal have udsat Alexandriens Blokade indtil den 20de Novbr. - Nilen har siden 1798 ikke naaet en saa frygtelig Høide som iaar. J Overægypten ere 150 Landsbyer bortskyllede og fra Kairo til Alfe rage af de ved Floden, beliggende Landsbyer kun Spidserne af enkelte Huse, og Dadeltæer frem over Vandet. Floden steg saa pludseligt at Beboerne næppe havde Tid til at redde Livet og en Deel af deres Kvæg.
Ribe Stifts Adresseaviser, 1840-11-20
Jndenlandske Efterretninger. Deres Majestæter Kongen og Dronningen have forlagt Deres Residence fra Slottet Sorgenfri til Kjøbenhavn. (B. T.)
Ribe Stifts Adresseaviser, 1840-11-20
Det akademiske Senat ved Kjøbenhavns Universitet har nu svaret de medicinske Studerende, der have doleret over Magister Scharlings Ansættelse som Lector i Chemien. Efterat have udviklet, at Hr. S. formeentligen netop besidder de fornødne Qvalificationer til den nævnte Post, hedder det: "Dernæst maa man gjøre opmærksom paa det særdeles Mislige i, at unge Studerende, hvoraf de fleste ikke formaae uden høist ufuldkomment at bedømme deres Lærers Dannelse og Dygtighed, komme sammen og efter en indbyrdes Forhandling afsige og offentligen bekjendtgjøre, hvad de udgive for en fælleds Dom i saa Henseende. Der er kun altfor megen Anledning til at formode, at en Dom, afgiven under en saadan Forhandling, er støttet paa ufyldestgiørende Grunde, og da ingen Grunde ledsage Andragendet, er hverken Consistorium, til hvem det er stillet, eller Publicum, forhvem det er bekjendtgjort, ved samme sat istand til at bedømme dets Gyldighed, ligesom Lector Scharling heller ikke kan forsvare sig mod samme, om han end ellers dertil maatte finde sig opfordret. Have de Studerende tænkt paa ved deres Andragende at yttre nogen Jndflydelse paa Valget af Universitetslærere, da viser sig derved en anden mislig Side af Sagen. De Studerende skulle ikke være ligegyldige ved, hvo der udnævnes til deres Lærer, men ved dennes Valg maa deres Stemme være uden Vægt, da de ere ude af Stand saavel til at bedømme, hvo der er meest skikket til en ledig Lærerpost, som til at overveie alle de Hensyn, som ved Valget af en Lærer bør komme i Betragtning. Paa Grund af Foranførte maa man alvorligen fraraade ethvert lignende Foretagende i Fremtiden."(Berl. T.)
Ribe Stifts Adresseaviser, 1840-11-20
Fremdeles meddeles i S. Bl. en Skrivelse fra Konferentsraad H. C. Ørsted til Konsistorium, i samme Anledning. Forfatteren bemærker der blandt Andet, at bag alle de medicinske Studerendes Demonstrationer ligger den Tanke, at Scharling er bleven hævet ved Patronskab og navnlig ved hans (Ørsteds). Han bemærker dertil, at Sch. er en af de Mange, som han har opmuntret og ledet i deres Studier og anbefalet til Forfremmelse men hans Forfremmelse ved det chirurgiske Akademie er skeet igjennem dettes Direktion, og han indstilledes til Ansættelse ved Universitetet med Roes af vedkommende medicinske og chirurgiske Professorer, da det chemiske Lectorat ved det chirurgiske Akademie skulde gaae ind. Forf. bemærker videre, at en af Hovedgrundene til Misfornøielsen er, at Sch. er bleven Lektor ved Universitetet uden at være Student, og udleder den uhyre Vægt, som Medicinerne lægge paa Studenternave net, fra deres gamle Strid med de ustuderede Chirurger. Han erklærer endvidere, at man kan have meget tilfredsstillende Garantier for en Mands videnskabelige Dannelse uden Examen artium eller philosophicum, og anfører til Exempel Professorer, som ikke have taget Examen artium, næmlig Olufsen den Ældre, Oehlenschlager, Molbech og Forchhammer. Fremdeles fremsætter han de Beviser, Sch. har givet paa Kundskaber og Dannelse. Slagelse Avis bemærker: "Vi kjende ikke Mag. Sch. eller ere istand til at bedømme hans videnskabelige Dygtighed. Jøvrigt maae vi give Conferentsr. Ørsted Ret i, at man kan være en meget duelig Mand uden at have taget Examen artium; men vi mene, at det ikke bør oversees, at vel ikke denne Examen, men den grammatikalske Dannelse, som er Grundlaget for den lærde Underviisning, er et væsentligt Moment af den almindelige videnskabelige Dannelse, og at den, hvem dette Moment fattes, ikke let vil kunne skjule denne Mangel eller erstatte den ved andre Kundskaber." D. 16, de exequeredes i en uagtet det slette Veir talrig Menneskemasses Nærværelse Dommen paa Ole Kollerød, Ole Hansen og Peder Christian Knudsen. Det frække Mod, som Førstnævnte tidligere har viist, syntes at have forladt ham, saa at han saae meget bleg og modløs ud, da han besteg Schafottet. (B. T.)J hvilken Grad eller paa hvilken Maade de tilsigtede Collegial=Reductioner eller Reformer ville udstrække sig til General-Toldkammeret og Commerce-Collegiet, er ikke afgjort endnu; thi hvorvel den runde Sum til Bestridelsen af Gagerne og Collegiets Hold er bestemt, have dog de afgivne Betænkninger ang. Embedsmændenes Antal og Arbeidets Fordeling endnu ikke kunnet bringes i Samlang dermed. (Kbh.)
Ribe Stifts Adresseaviser, 1840-11-20
Vor først yttrede Formodning - hedder det i Kbhp. - angaaende de Embedsmænds Skjæbne, der havde underskrevet den saakaldede Adresse fra de bedste Borgere", har viist sig ikke at være saa ugrundet. De deriblandt værende Militaire have nemlig i disse Dage gjennem deres resp. Regimentschefer erholdt den Tilkjendegivelse, at ihvorvel Kongen ikke miskjendte de Følelser, de ved at underskrive hiin Lykønskningsadresse havde lagt for Dagen, saa fandt Hs. Majestæt det dog ikke stemmende med den Esprit, der maatte ønskeshos Statens Tienere i den militaire Etat, at de deeltage i saadanne statsborgerlige Foretagender. Eftersmækket af det saa meget omtalte kgl. Reskript af 31. Octbr. er nu kommet. Respective Næser ere af Deputerede og dertil bestemte Embedsmænd uddeelte til de stakkels Syndere af Collegaaer, som have underskrevet Petitioner og Skattebevillingsret og statsretslige Garantier, og Nogle af dem, som uddeelte Næserne, siges at have anvendt den Praxis at modtage et skriftligt Beviis for, at de ere givne. Hvorvidt det Rygte er sandt, at et Par Embedsmænd, der besidde Privatformue, ved denne Leilighed have tilbagegivet. deres Diplomer, kunne vi ikke bestemme. (Ab. A.)
Ribe Stifts Adresseaviser, 1840-11-20
Til theologisk Embedsexamen have fremdeles C. C. Lorenzen, C. S. Claudi og E. C. V. Lassen. erholdt Karakteren Land, og H. A. C. Krog og T. A. Jespersen Haud ill. Til juridisk Embedseramen: A. C. Føns, H. T. Gad og N. C. Herholdt Land., samt P. L. de Serena d'Acqueria og W. C. Øhlenschlager Hand ill.; tre Kandidater forlode Exammen paa Grund af at de kunde beregne, at de ikke kunde forbedre en tidligere erholdt Karakteer. Til Philologicum erholdt N. Levinsen og C. W. Smith Hand ill. Udfaldet af Exam. philosophicum var følgende: 140 Kandidater. 5 Lpe., 64 Laud., 49 Iill., 8 Non cont., 4 immaturi, 3 manglede første Deel, 2 forlode Exammen og 2 udebleve. De Udmærkede vare: J. L. W. Jørgensen, fra Borgerdydskolen paa Chrhvn., N. F. R. Winther fra Aalb. Sk., V. A. W. Drieben og A. C. Meinert begge fra Borgerdydskolen paa Chrhvn.,L. J. Levinsen fra Randers Sk. og J. G. A. Rybsahm fra Aalb. Sk.
Ribe Stifts Adresseaviser, 1840-11-20
Den theologiske Embedsexammen, der nu er forbi, har havt et usædvanligt strængt Udfald, idet deraf nogle og 30 Candidater kun vare 6, som fik bedste Characteer, og omtrent ligesaamange fik N.c. Det Modsatte finder i Aar Sted med den juridiske Exammen, der, uagtet den sagdes at skulle være skjærpet, er bleven saa facil, at den langt overveiende Deel af Candidaterne faae bedste Characteer, hvortil især skal bidrage, at der nu gives Points for hvert Fag, af hvilke der udfordres et vist Antal til hver Characteer (Ah. A.)
Ribe Stifts Adresseaviser, 1840-11-20
Blandt de Forbrydelser, som Domstolene i de senere Aar ofte have havt Leilighed til at paakjende, hører Mishandling af Børn. At en slet Behandling bliver de ulykkelige fadere og moderløse Skabninger til Deel, som udsættes hos saakaldte Pleieforældre, har Erfaringen destoværre saa ofte stadfæstet; til de sjeldnere Tilfælde hører det der mod, at Forældre mishandle deres egne Børn. At man imidlertid ogsaa kan træffe saadanne Væsener, som lade haant ei blot om Menneskelighedens, men og om Blodets Røst, derpaa vil man finde et Exempel i en for nylig mod tvende under Sorø Birk henhørende Personer, nemlig Ledevogter Jens Christensen og Hustru, Margrethe Jørgensdatter, ved Overretten paakiendt Justitssag Under denne Sag var det oplyst, at Drengebarnet Søren Jørgensen, der er otte Aar gammel og en Søn af den nysnævnte Margrethe Jørgensdatter, hos hvem han var tilhuse, er saavel af hende, som hans Stedfader Jens Christensen, bleven behandlet paa den meest oprørende Maade. Det er saaledes under Sagen beviist, at han afvigte Vinter en Tidlang har maattet ligge om Natten i en i Fæhuset staaende Kiste umiddelbart op til Creaturene, skjøndt der paa Væggen var et Hul, hvorigjennem det kunde snee og regne; at han, overladt til sig selv, har maattet gaae omkring i Skoven hele Dage igjennem, ja endog en enkelt er bleven i Skoven om Natten, at der saalidet er sørget for at forskaffe ham de tilbørlige Næringsmidler, at han har spiist med Svinene af deres Trug, hvoraf han opsamlede Kartoffelskrællingerne og andet lignende, for derved at mætte sig, at han, midt om Vinteren har maattet gaae omkring blot iført Strømper, Skjorte og en itureven Klokkekjole, ligesom det er beviist, at Forældrene aldeles ingen Omsorg har baaret for hans Reenlighed, og at hans Stedfader en Gang, medens Konen laae i Barselseng, har sat ham nøgen ind i Faarestien. Endelig er der tilveiebragt en til Vished grændsende Formodning om, at Barnet, hvis Legeme ved Sagens Begyndelse bar Spor af hyppige Revselser, er blevet saaledes slaaet af Stedfaderen, at han nogle Dage efter ikke kunde gaae. Overretten ansaae herfor Jens Christensen med 15 Dages Fængsel paa Vand og Brød og hans Hustru med samme Fængselstraf i 5 Dage. (Forl.) Saavidt vides, have kun to Lehnsbesiddere, Greverne Knuth og Raben, paa Lolland, underskrevet Petitioner og statsretlige Garantier.
Ribe Stifts Adresseaviser, 1840-11-20
Alt Hoveriet til Hovedgaarden Sæbyholm under Grevskabet Hardenberg Reventlow, som hidtil har været forrettet af 46 hoverigjørende Bønder, er nu ved en under 26. f. M. indgaaet Forening, bestemt at skulle ophøre fra 1. Mai 1841 imod en aarlig Pengegodtgjørelse, bestemt for hver Gaard til Værdien af 5 1/2 Tønde Hvede og 5 1/2 Tønde Byg efter hvert Aars Capitelstaxt. (Op A.)
Ribe Stifts Adresseaviser, 1840-11-20
Godset Loitmark er af de Warnstedske Arvinger, solgt til Hertugen af Holsteen-Glücksborg for 150,000 Rd. Kour.
Ribe Stifts Adresseaviser, 1840-11-20
Stænderforsamlingen i Viborg. J Mødet, den 9de Novbr. oplæste Justitsraad With et Forslag om Ophævelse af Pl. 26. Jan. 1807 paa 20 Aar, saa at Eiere af komplette Hovedgaarde i den Tid kunde sælge deres Bøndergods uden at Herregaarden taber sin Rettighed, som fri Hovedgaard og at samme Tilladelse kan ventes for offentlige Stiftelser, Lehn- og Stamhuse. Komittee: Fjelstrup, With, Lüttichau, Rosenørn og Nyholm. - Præsidenten anmældte at have modtaget et Forslag fra Bank kasserer Otterstrøm om, at Reskript af 4de Novbr. d. A. om Optagelsen af Minoritetsvotum i Stænderforsamlingernes Petitioner, enten maatte tilbagekaldes eller et Udkast i den Anledning forelægges Stænderne. Endvidere et Andragende fra 35 Beboere af Borritz, Taarup og Qvols Sogne i Fjends Herred, hvori de erklære, at deres tidligere Underskrifter paa en Petition om Forandring i Statsforfatningen, ere foranledigede ved en Misforstaaelse af Petitionens Jndhold. - J Anledning af Møller Tøste sens Forslag om, at Jordemødrene paa Landet maae erholde Vinterfoder til en Ko blev ingen Komittee nedsat.
Ribe Stifts Adresseaviser, 1840-11-20
Ved Tallotteriets 1379. Trækning i Altona udkom: No. 45. 52. 20. 47. 58. Ribe. Skpr. Jens Poulsen af Fans, førende Galeasen Mette Clandiana, drægtig circa 19 Læster, hjemmehørende paa Fane, indehavende til Ballast Kalksteen, er indstrandet d. 17de Novbr. om Formiddagen Kl. 10 ved de saakaldte høie Knolde paa Skallingen i Hjerting Tolddistrikt. Besætningen, fire Mand, er bjerget. Om Skibet kan reddes er tvivlsomt. Ved Mands skal ligeledes være strandet et Skib ide sidste Dages Storm, ladet med Steen 23de Søndag efter Trinitatis prædiker i Domkirken Hs. H. Hr. Stiftsprovst Dr. Frost, R. af D. og Dom.; i Cathrine Kirke Hr. Pastor de Thurah.
Ribe Stifts Adresseaviser, 1840-11-20
(Jndsendt.) Tiden stunder til da vælgerne i det 5te District, skulle skride til et Valg af en Stænderdeputeret. Uden at træde Sandheden for nær og uden at fornærme Nogensomhelst af vore Medborgere kunne vidristigen paastaae, at Ribe By selv ikke tæller nogen Valgbar, hvem den kan beære med sin Tillid. Vi tillade os derfor at henvende Vælgernes Opmærksomhed paa, at de ved Valget ikke ere indskrænkede til de Valgbare af deres egen Midte, men at det staaer dem frit at udkaare Valgbare af andre Byer. Som saadanne, der fuldkommen ville være qvalificerede til at beklæde en Stænderdeputerets Post, og hos hvem Vælgerne ikke ville finde sig skuffede ved at skjænke dem sin Tillid, tillade vi os at nævne Hof- og Stadsretsprokurator Balthazar Christensen i Khon (ifølge Kbhp. valgbar for jydske Stæder), Landsoverretsprocurator Jespersen i Viborg, Prokurator Møller i Aalborg, Kancelliesecretair Finsen og Formand for Borgerrepræsentanterne, Schou i Ringkjøbing.
Ribe Stifts Adresseaviser, 1840-11-20
Bekjendtgjørelser. Nye Bøger og Musikalier, som faaes hos Termansen. Gubitz Volks Kalender. 1841. - Bøn og Begreb om en dansk Høiskole i Soer, af Grundtvig. - Babylon, 1. Bind, overs. af Davidsen. – Gamle Minder, Fortælling af Carl Bernhard. 1., 2. D. – Skandinaviske Reiseminder, af Mag. Hammerich. Læsning til Nytte og Fornøielse, af Frolund. Nr. 13. - Apparat til Hovedreg, ning i Almueskoler, af Raben. - Genealogiske Tabeller over den oldenburgske Stamme, af Königsfeldt. - Sang af Dorothea og Gomes Arias for P. eller Guit., af Essen. m. fl.
Ribe Stifts Adresseaviser, 1840-11-20
Anmeldelse af Biskop Mynsters Udkast til en Alterbog og et Ritual ved Catechet Storm erholdes heftet hos Boghandler Termansen for 16 s. Anmeldelsen indeholder en nøiagtig Udsigt over Forandringerne i den ældre Alterbog og det ældre Ritual med hosføiede bemærkninger.
Ribe Stifts Adresseaviser, 1840-11-20
Følgende nye Bøger faaes hos Andersen i Nibe. Phenix Fuglen, et Angelsachsisk Kvad, af Grundtvig. Trykt i Ribe hos Chr. sal. Hyphoff. Bøn og Begreb om en dansk Høiskole i Soer, af samme. – Gamle Minder, af Carl Bernhard. 1-2 D. - Oliver Tvist ved Jordan. 1-2 D. - Stambogsblade, af E Nyeboe. - Naturhistorisk Museum. 1. H. - Betragtninger og den foreslaaede Ritualforandring, af Dr. Kalkar. - Om Skabningen, af Dr. C. Harms. - Almeennyttig Havedyrkning, af Larsen. - Læsebog for Almueskoler, af Bøisen. - Apparat til Hovedregning, af Raben. Apparat til Skriftlæsning, af samme.
Ribe Stifts Adresseaviser, 1840-11-20
Jfølge Reqvisition fra det Kongelige Jngenieur=Korps, bliver Løverdagen den 5. Decbr. førstk. Formiddag Kl. 11 paa Varde Byes Raadstue afholdt offentlig Licitation over Anlægget af en nye Ege=Træe-Broe over Aaen som den for Varde der skal i næstkommende Aar opføres istedetfor den nuværende, og udvides til en Længde af 75 Alen. Opraab af Arbeidets Udførelse og Materialernes Leverance, vil skee særskildt, nemlig saaledes: 1, Leverancen af det betydelige Qvantum større og mindre Egetømmer samt en Deel Bøgeplanker deelt i flere mindre Afdelinger. 2, Udførelsen af Tømmerarbeidet. 3, Smedearbeidet. 1, Malerarbeidet. Conditioner, Overslag og Tegning ere til Liebhavernes Eftersyn hos Primeerleutnant ved Jngenieurcorpset v. Nickolin i Kolding og paa Undertegnedes Contoir. Lysthavende indbydes. Varde Byefogedcontoir den 17. Novbr. 1840, Wedel-Heinen.
Ribe Stifts Adresseaviser, 1840-11-20
Torsdagen den 21 Decbr. førstk. Formiddag Kl. II bliver paa Undertegnedes Contoir afholdt en Skiftesamling i afgangne Bye- og Herredsskriver Heilmanns Stervboe, hvor blandt andet vil komme under Forhandling om det paa Boets Gaard i Ribe ved tredie Auction gjørende høieste Bud bør approberes eller fjerde Auction forsøges. Dette bekjendtgjøres herved for samtlige Boets Creditorer i Henhold til Pl. 21. April 1824. Varde Byefogedcontoir den 16. Novbr. 1840. Wedel-Heinen. Anden Classe. No. 10 Rbs. Sølv. Jacob Peter Münster, Kongl. Majestæts virkelig Cancellieraad Herredsfoged i Gjording-Malt Herreder.
Ribe Stifts Adresseaviser, 1840-11-20
Gjørvitterligt: at efter Begjering af Tjenestekarl Peder Pedersen af Bierndrup Gjording Sogn og i Medfør af den ham dertil under 1 September d. A. allernaadigst meddeelte Bevilling - indstævnes herved med Aar og Dags Varsel Den eller De der maatte have ihænde en bortkommen Obligation udstædt 30 December 1826, af Christen Christensen i Bjerndrup tinglæst 20 April 1827 for Førstnævntes Fædrearv 96 Rbd. 4 Mk. 12 totredied. s. Sølv med Pant i Christen Christensens Gaard i Bjerndrup af Hartk. 2 Td. 5 Skp. 2 Fk. at møde paa Gjørding Malt Herreders Tingsted i Nør Veirup, den første ordinaire Retsdag i Marti Maaned 1842 anordnet Tingtid, for at fremkomme med Obligationen og bevise sin Adkomst til Samme - da Citanten i Mangel deraf, vil paastaae og forvente at den ved Dom maae blive mortificeret til Udslettelse af Pantebogen. Lavdag er hævet ved Forordningen af 3 Juni 1796. Til Bekræftelse under min Haand og Embedssegl. Gjording-Malt-Herreders Contoir Endrupholm den 14de November 1840. Münster. (L. S.)
Ribe Stifts Adresseaviser, 1840-11-20
Ribe. (Med dette Nr. følger Tillæg.) Tillæg til Ribe Stifts Adresse-Avis No. 94. Fredagen den 20de November 1840.
Ribe Stifts Adresseaviser, 1840-11-20
Bekjendtgjørelser. J Svar paa Skomager=Liiglangets til Ribe Byes Magistrat gjorte Jndberetning om at have antaget Skomagermester Nicolai Birnbaum til Laugets Bedemand, har velbemeldte ærede Magistrat under 7de dennes gjensvaret; Valget af Skomagermester Nicolai Birnbaum til at være Bedemand ved Skomager=Liiglauget bliver herved approberet. Hvilket herved kundgjøres. Paa Laugets Vegne: Ribe d. 9. Novb. 1840. L. Poulsen. J. Wedsted.
Ribe Stifts Adresseaviser, 1840-11-20
For Undertegnede er først i Novbr. Maaned dette Aar bortgaaet tvende Høveder, nemlig: en mørkrød Stud, i enh. Aar gammel, og en blegrød Qvie, i enfjerded. Aar gammel, begge med hele Ører, men mærkede bag ved den venstre Hofte med P. For disses Opdagelse eller Tilveiebringelse loves udbetalt skadesløs Erstatning. Vodder d. 14de Novbr. 1810. Peder Michelsen Rahr. Undertegnede har havt ny Tilførsel af Engl. Fajence og grøn Vitriol, som i Partier sælges til billige Priser. Pillestene faaes ligeledes hos Chr. Giørte.
Ribe Stifts Adresseaviser, 1840-11-20
J anstundende 11. December Termin blive 5048 Rbd. r. S. af Umyndiges Midler at erholde tillaans. Ribe Kjøbstads Overformynderi, d. 12. NovemR. Aagaard. L. Bjerrum. ber 1840.
Ribe Stifts Adresseaviser, 1840-11-20
At jeg modtager gammelt Fodtøi til Reparation giver jeg mig den ærbødige Frihed herved at be Jeppe Brorsen, kjendtgjære. Skomagermester, boende i Grønnegade. Fortegnelserne over de valgbare og valgberettigede Mænd af Nørre Jyllands Kjøbstæders 5te Valgdistrict ere henlagte til Eftersyn paa Raadstuen i Ribe, hvilket herved bekjendtgjøres overeensstemmende med Forordningen af 15de Ma 1834 § 27 med Anmodning, at de, som ved samme maatte finde noget at erindre, ville inden 14 Dage indsende deres bemærkninger til underskrevne Valgdirecteur. Ribe den 12te November 1840. Sponneck.
Ribe Stifts Adresseaviser, 1840-11-20
Auctions-Placat. Jfølge vedkommende Forliigs og Udlægshavers Reqvisition bliver ved trende offentlige Auctioner bortsolgt Møllegaarden ved Varde med Bygninger og tilhørende Grunde, saa og de ved bemeldte Gaard staaende tvende Vindmøller, med Værker og Jnventarium samt derpaa forundte Rettigheder og Privilegier. Ligeledes sælges de i Gaarden værende Kakkelovne. - Første og anden Auction er berammet til Afholdelse Torsdagen den 10de og 24de Decbr. paa Varde Byes Raadstue, og den tredie i selve Møllegaarden den 7de Januar 1811, hver Dags Formiddag Kl. 11; hvilket herved, i Overeensstemmelse med Pl. af 22 April 1817, bekjendtgjøres til Pantecreditorers og Lysthavendes Efterretning. Varde Byefogedcontoir den 8 Novbr. 1840. Wedel-Heinen.
Ribe Stifts Adresseaviser, 1840-11-20
Bekjendtgjørelse. Overeensstemmende med Forordningen af 15de Mai 1834 § 27 bringes herved til offentlig Kundskab, at deresicerede Afskrivter af Generallisterne over valgberettigede og valgbare Grundeiere i de jydske Kjøbstæders 10de Valdistrict eller Kjøbstæderne Veile, Colding og Fredericia, ville fra 23de Novbr. til 7de Decbr. begge inclusive være henlagte til almindeligt Eftersyn paa Raadstuerne i berørte Kjøbstæder, og ville de Herrer, som maatte have noget ved Listerne at erindre, behage overeensstemmende med ovenmeldte Forordning §28 desangaaende at henvende dem med skrivtlig Andragende til Amtscontoiret inden Udløbet af forommeldte Tidsrum. Veile Amtscontoir den 13de Novbr. 1840. Hoppe.
Ribe Stifts Adresseaviser, 1840-11-20
Paa den Hans Majestæt Kongen tilhørende Ryssensteens nordre Forstrand er den 16de August d. A. under Bovberg inddrevet et Skib med Bunden i Veiret uden levende Folks Medfølge.